I Norge er begrepet relativt nytt, selv om selvbyggerlagene kjent fra 1970-tallet og den bergenske Selegrendbevegelsen planla og bygget boliger i fellesskap. Det er hovedsakelig Helen & Hard med sitt boligprosjekt Vindmøllebakken i Stavanger, som har gjennomført boliger med beboerdeltakelse i planlegging i nyere tid . Arkitektkontoret Fragment og kunstnerboligforeningen er også pådrivere for byggfellesskap med prosjektet for kunstnerboliger for Unge Kunstneres Samfund, mens Nøysom Arkitekters «eksperimentboliger» på Svartlamon er et eksempel på innovativ boligutvikling med stor grad av beboerdeltakelse. I Norge finnes også en rekke byggfellesskap bestående av pårørende til utviklingshemmede barn, som Tamino i Oslo, og nabolag som Skyttertunet i Kongsberg, utviklet av eldre par med voksne barn som har flyttet ut.